Dêuva

Dêuva (in italiàn: Dova) o l'è 'n pàize de 46 abitanti ch'o se trêuva inta provinsa de Lisciandria, inte l'äta val Borbëa. O l'è divîso inte doì pàixi: Dêuva de d'äto (Dova superiore) e Dêuva de sotta (Dova inferiore).

 Giögrafîa 
Dêuva a s'atrêuva inte l'Âta Val Borbéia into comûne de Cabela.
 Âtre fraçión de Cabela
 Cabanne de Chêuxoa
 Chêuxoa
 Cornaieu
 Peubbio
 Piûsso
 Teio

 Stöia 
A primma mençión stòrica a l'è de l'anno 869, quande l'inperatô do Sacro Impeo Roman Ludovico II o l'à dæto Dêuva comme regàllo a-a sêu mogé Engelberga pe anâ a caccia.Clelio Goggi, Storia dei comuni e delle parrocchie della diocesi di Tortona, Tortona, Litocoop, 1973. Dêuva o l'ëa quindi diventòu feudo inperiâle in te moén di famigge zeneixi comme i Döia, i Fieschi e i Spinoa. L'è pe questa raxón che questo comûne o l'è stæto ligòu a-a Repubbrica de Zena pe tanti sécoli. Da-o 1797 a-o 1805 o l'à fæto parte da Repûbbrica Lìgûre, pöi scinn' a-o 1814 o l'ëa parte de l'impero napoleònico e da-o 1815 parte do Regno de Sardegna inta División de Zena e inta Provinsa de Nêuve. Da-o 1859 o fa parte da Provinsa de Lisciandria.

 Pòsti de interesse 
A Gêxa de San Martìn a l'è stæta fæta into 1870, dòppo che 'na lûbbia a l'aveiva destrûta quella vêgia insemme a-o canposànto. I l'àn restaurâ into 2004 inti coî originali. In sciâ stradda pe Dêuva gh'é o santuâio da Nòstra Scignôa de Duagné.

 Economìa 

 Coltûa 
A Dêuva se parla ancón a lengua lìgûre. A cuxinn-a ascì a l'è prinçipalmente lìgûre.

 Feste e fëe 
O 26 de lùggio gh'è a Festa de Sant'Anna.
A-o 9 d'agosto gh'è a Festa de San Fermo a-a gexetta omònima ch'a se trêuva in sciô valico de San Fermo in sciâ stradda pe anâ a Valensonn-a. A festa a l'è organizâ con l'ANPI de Zena, a diòcesi de Tortonn-a e l'arcidiòcesi de Zena.

A primma domenega dòppo o 18 de agosto gh'è a Festa da Montagna vixìn a-a Gêxa de San Martìn.

 Comunicaçioìn 

 Nòtte 

 Âtri progètti  

 Conlìgamenti esterni  
 Dêuva, 

Categorîa:Fraçioìn da provìnsa de Lusciàndria